open-index/open-wikipedia-markdown huggingface dataset:
אריה טסלר

**אריה טסלר** הוא קצין צה"ל בדרגת תת-אלוף אשר פיקד על עוצבת עמוד האש.

## ביוגרפיה
טסלר נולד וגדל בקבוצת יבנה, בנם של הורים ניצולי השואה, אליעזר וחנה טסלר ואח לחמישה. התגייס לצה"ל ועבר קורס מפקדי טנקים וקורס קציני שריון. שימש כמפקד מחלקה ומפקד פלוגה. בין השנים 1994 – 1997 פיקד על חטיבת הראל. ביוני 1997 מונה למפקד חטיבה 188 עד מאי 1999. בשנת 2002 פיקד על עוצבת אתגר עד לשנת 2004. בשנת 2004 עוצבת עמוד האש פורקה ושם האוגדה ומספרה הועברו לעוצבת אתגר. טסלר המשיך לפקד על האוגדה תחת שמה החדש עד שנת 2005. בשנת 2004 מונה לעמוד בראשות ועדה ביטחונית לחקירת העלמויוות בצפון ישראל בהם החייל גיא חבר.

לאחר שחרורו בשנת 2007 החל לעבוד בחברת לוג'יק של מתי כוכבי

בן דודו צביקי טסלר היה תת-אלוף בצה"ל וניצב במשטרת ישראל.

## קישורים חיצוניים
"מתי כוכבי וחברת לוג'יק עוזבים את ישראל" כתבת דה-מרקר

## הערות שוליים

קטגוריה:מפקדי חטיבת הראל
קטגוריה:מפקדי חטיבה 188
קטגוריה:מפקדי עוצבת אתגר
קטגוריה:מפקדי עוצבת עמוד האש
קטגוריה:תתי-אלופים בצה"ל
קטגוריה:קבוצת יבנה: אישים
קטגוריה:ישראלים שנולדו במאה ה-20
קנדל ווסטון

**קנדל ג'מאל ווסטון מאנלי** (בספרדית: **Kendall Jamaal Waston Manley**; נולד ב-1 בינואר 1988) הוא כדורגלן קוסטה ריקאי, המשחק בעמדת הבלם בדפורטיבו סאפריסה מליגת העל של קוסטה ריקה.

## קריירת מועדונים
ווסטון התחיל את הקריירה שלו במחלקת הנוער של דפורטיבו סאפריסה. בשנת  ערך את הופעת הבכורה שלו בקבוצה הבוגרת. בינואר  הושאל לקרמליטה, ובינואר שלאחר מכן, לנסיונל מליגת העל האורוגוואית. במרץ  הושאל לשלושה חודשים לבאיאמון מליגת הכדורגל של פאורטו ריקו. בהמשך הושאל גם ללה יו אוניברסיטריוס, פרס זלדון. במאי  חזר לסאפריסה.

ב-8 באוגוסט 2014 חתם ווסטון בונקובר וייטקאפס מה-MLS. ב-25 באוקטובר, כבש את שער הבכורה שלו בקבוצה במשחק האחרון של הליגה הסדירה. שער זה, היה גם שער הניצחון, שבזכותו העפילה ונקובר לפלייאוף ה-MLS. בחודש זה, אף זכה בתואר כדורגלן החודש של הליגה.

ב-11 בדצמבר 2018 חתם בסינסינטי, תמורת 450,000 דולר.

ב-15 בינואר 2021, ווסטון חזר לקוסטה ריקה וחתם בדפורטיבו סאפריסה.

## קריירה בינלאומית
ווסטון, שיחק בצעירותו בנבחרות הצעירות של קוסטה ריקה, ואף נכלל בסגל הנבחרת הצעירה לקראת גביע העולם בכדורגל עד גיל 20 - 2007.

במאי , ווסטון ערך את הופעת הבכורה שלו בנבחרת הבוגרת במשחק נגד . ב-15 בדצמבר 2015, כבש את שער הבכורה שלו בנבחרת בניצחון 0–1 נגד .

ב-8 באוקטובר 2017, הוא כבש שער שוויון בדקה ה-95 במהלך המשחק נגד , שהבטיח לנבחרתו עליה למונדיאל 2018. במונדיאל עצמו, ווסטון כבש בתיקו 2-2 נגד .

נכלל בסגל הנבחרת לטורניר מונדיאל 2022.

## תארים
; סאפריסה
*ליגת העל של קוסטה ריקה: 
*הגביע הקוסטה ריקאי: 

; ונקובר וייטקאפס
*אליפות קנדה: 

; אישיים
*כדורגלן העונה של ונקובר וייטקאפס: , 
*נבחרת העונה ב-MLS: , 
*נבחרת האולסטאר ב-MLS: 
*כדורגלן החודש ב-MLS: אוקטובר 

## קישורים חיצוניים

## הערות שוליים

קטגוריה:כדורגלנים קוסטה ריקאים
קטגוריה:בלמי כדורגל קוסטה ריקאים
קטגוריה:סן חוסה: כדורגלנים
קטגוריה:כדורגלני דפורטיבו סאפריסה
קטגוריה:כדורגלני נסיונל
קטגוריה:כדורגלני ונקובר וייטקאפס
קטגוריה:כדורגלני סינסינטי
קטגוריה:כדורגלני נבחרת קוסטה ריקה
קטגוריה:כדורגלני גביע הזהב 2013
קטגוריה:כדורגלני גביע הזהב 2015
קטגוריה:כדורגלני קופה אמריקה 2016
קטגוריה:כדורגלני גביע הזהב 2017
קטגוריה:כדורגלני מונדיאל 2018
קטגוריה:כדורגלני גביע הזהב 2019
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:קוסטה ריקאים שנולדו ב-1988
זייקו ליוויס

**זייקו ליוויס** (באנגלית: **Zeiko Lewis**; נולד ב-4 ביוני 1994) הוא כדורגלן ברמודי, המשחק בעמדת הקשר וחלוץ לסירוגין בסקרמנטו רפובליק.

## קריירת מועדונים
ליוויס, התחיל את קריירת הכדורגל שלו במחלקת הנוער של דנדי טאון הורנס. בשנת , התחיל ללמוד במכללת בוסטון איגלס, ובמקביל שיחק בקבוצת הכדורגל של המכללה. בעונת הבכורה שלו, ליוויס כבש שמונה שערים ובישל שמונה שערים. שנה לאחר מכן, כבש 33 שערים.

בדראפט  נבחר ליוויס במקום ה-17 על ידי רד בול ניו יורק. ב-1 באפריל 2017 ערך את הופעת הבכורה שלו בקבוצת המילואים של ניו יורק רד בולס, בו כבש את שער הבכורה שלו בקבוצה בניצחון 0–1 נגד ריצ'מונד קיקרס.

בינואר , חתם בהפנרפיירדיר ובמהלך העונה הושאל לקואופווגיר. ב-7 בפברואר 2019, ליוויס חתם בצ'ארלסטון בטארי.

## קריירה בינלאומית
ב-2 בספטמבר 2011, ליוויס ערך את הופעת הבכורה שלו בנבחרת ברמודה בהפסד 0–1 ל.

ב-14 ביולי 2013, ליוויס כבש את שער הבכורה, הלא-רשמי שלו בנבחרת בניצחון 0–3 נגד  במסגרת משחקי האיים 2013. ב-25 במרץ 2015, ליוויס כבש את שער הבכורה הרשמי שלו בניצחון 0–5 נגד  במסגרת מוקדמות מונדיאל 2018.

## קישורים חיצוניים

קטגוריה:כדורגלנים ברמודים
קטגוריה:קשרי כדורגל ברמודים
קטגוריה:חלוצי כדורגל ברמודים
קטגוריה:כדורגלני ניו יורק רד בולס
קטגוריה:כדורגלני הפנרפיירדיר
קטגוריה:כדורגלני סקרמנטו רפובליק
קטגוריה:כדורגלני נבחרת ברמודה
קטגוריה:כדורגלני גביע הזהב 2019
קטגוריה:ספורטאים זרים בארצות הברית
קטגוריה:ספורטאים זרים באיסלנד
קטגוריה:ילידי 1994
הונג יונג-ג'ו

**הונג יונג-ג'ו** (בקוריאנית: **홍영조**; נולד ב-22 במאי 1982) הוא כדורגלן עבר צפון-קוריאני, ששיחק בעמדת החלוץ.

## קריירת מועדונים
יונג-ג'ו, התחיל את הקריירה שלו בקבוצת הכדורגל 25 באפריל המקומית, עמה זכה בשתי אליפויות.

בקיץ  חתם יונג-ג'ו בבז'אנייה מליגת העל הסרבית.

בינואר  חתם ברוסטוב, עת שיחקה בליגה הלאומית הרוסית. בסיום העונה סיימה רוסטוב במקום הראשונה ועלתה לליגת העל הרוסית.

בקיץ  חזר ל-25 באפריל ובסיום עונת  פרש מכדורגל.

## קריירה בינלאומית
ב-7 בספטמבר 2002, יונג-ג'ו ערך את הופעת הבכורה שלו בנבחרת קוריאה הצפונית בתיקו 0-0 נגד . ב-18 בפברואר 2004, הבקיע את שער הבכורה שלו בנבחרת בתיקו 1-1 נגד .

יונג-ג'ו השתתף עם הנבחרת במונדיאל 2010 וגביע אסיה בכדורגל 2011.

## תארים
; 25 באפריל
*ליגת הכדורגל של קוריאה הצפונית: , 

; רוסטוב
*ליגה לאומית: 

## קישורים חיצוניים

קטגוריה:צפון קוריאנים שנולדו ב-1982
קטגוריה:כדורגלנים צפון קוריאנים
קטגוריה:חלוצי כדורגל צפון קוריאנים
קטגוריה:כדורגלני רוסטוב
קטגוריה:כדורגלני מונדיאל 2010
קטגוריה:כדורגלני גביע הזהב 2011
הדיוויזיה ה-16 (בריטניה)

**הדיוויזיה ה-16 (ה[[אירלנד|אירית]]) של [[הצבא הבריטי]]** הייתה דיוויזיה בריטית אשר לחמה במלחמת העולם הראשונה.

## היסטוריה
הדיוויזיה הוקמה עם פרוץ מלחמת העולם הראשונה כחלק מצבא קיצ'נר, וכללה יחידות מאזורים שונים באירלנד. בדצמבר 1915 הדיוויזיה נשלחה לצרפת, שם לחמה באזור לוס כחלק מהקורפוס ה-4 עד למרץ 1916. בסוף יולי אותה שנה הועברה הדיוויזיה לאזור הסום, ובמהלך הקרב על הסום היא ספגה אבדות כבדות. בשנת 1917 לחמה הדיוויזיה בקרב מסין ובקרב איפר השלישי, ופגה בהם אבדות כבדות אשר שחקו לחלוטין את הדיוויזיה. במהלך מבצע מיכאל ספגה הדיוויזיה, אשר הייתה חלק מהקורפוס ה-7, אבדות כבדות, אולם הצליחה לבלום את הכוח הגרמני בגזרתה. ביוני הוחזרה הדיוויזיה לבריטניה לצורך שיקומה, וביולי היא חזרה לצרפת, אולם בשל מחסור ביחידות איריות כללה הדיוויזיה חמישה גדודים אנגלים, שני גדודים סקוטיים וגדוד ולשי אחד, ורק גדוד אירי אחד נותר מהכוחות המקוריים. הדיוויזיה נטלה חלק במהלך מתקפת מאה הימים, ולאחר המלחמה פורקה הדיוויזיה.

## קישורים חיצוניים
* הדיוויזיה ה-16 

קטגוריה:עוצבות בריטיות שלחמו בחזית המערבית במלחמת העולם הראשונה
16
קארויהאזה

**קארויהאזה** (בהונגרית: **Károlyháza**) הוא כפר במחוז גיור-מושון-שופרון, שבצפון-מערב הונגריה. בשנת 2002 הוקם הכפר קארויהאזה לאחר פיצול מקימלה כפר שהוקם בשנת 1966 על ידי איחוד שני כפרים הורוואטקימלה (Horvátkimle), קימלה הקרואטית, ומגיארקימלה (Magyarkimle), קימלה ההונגרית.

## יהודי קארויהאזה
בהורוואטקימלה ובמגיארקימלה חיו יהודים שככל הנראה היו חלק מקהילת מושונמגיארובאר, כפי שניתן לראות ברישומים באתר JewishGen

### יהודי מגיארקימלה

### יהודי הורוואטקימלה

## קישורים חיצוניים

*  

## הערות שוליים

קטגוריה:הונגריה: כפרים
מושיע לבן

**מושיע לבן** (באנגלית: **White savior**), או **תסביך המושיע הלבן** (מעין "תסביך משיח"), הוא אדם לבן המספק עזרה לאנשים שאינם לבנים בצורה אנוכית. המושיע הלבן נחשב לגרסה המודרנית של המתואר בשיר "משא האדם הלבן" (1899) מאת רודיארד קיפלינג. המונח נקשר לאפריקה, ומספר דמויות בקולנוע ובטלוויזיה תוארו בביקורתיות כ"מושיעים לבנים".

## "מושיע לבן" ואפריקה
לאפריקה היסטוריה של עבדות ושל קולוניאליזם. לדברי דמיאן זיין מחדשות ה-BBC, האפריקאים מרגישים שהסיוע להם מתוך גישת "מושיעים לבנים" היא "פטרונית מאוד ופוגענית", ו"יש הטוענים כי הסיוע יכול להביא לתוצאה הפוכה מהתוצאה המבוקשת, מכיוון שמשמעותו היא שמדינות אפריקה ימשיכו להסתמך על עזרה מבחוץ". בהקטי שרינגרפור כתבה ב"גרדיאן" כי מערביים שמנסים לסייע למדינות עניות ופגיעות פועלים כ"מושיעים לבנים", מונח שנקשר לפעילות האירופית 'לתרבת' את יבשת אפריקה בתקופה הקולוניאליסטית. לדברי העיתונאי האוסטרלי אמל עוואד, במאה ה-21 ישנה מגמה של תיירות התנדבותית, שבה "'מושיעים לבנים' משתמשים באנשים שמזלם לא שפר עליהם כאביזרים בפרופילי המדיה החברתית שלהם". עוואד אמר כי ההתעניינות בהתנדבות עודדה מודל עסקי הממנף את הבעיות החברתיות במדינה מסוימת כדי לקחת את כספם של תיירים, המתנדבים להיות "מושיעים לבנים".

כתבת "וושינגטון פוסט" קרן אטיה  ציינה כמה דוגמאות תרבותיות ל"תסביך המושיע הלבן", שבמסגרתו "מוצגת אפריקה כפי שהיא נראית דרך עדשותיהן של דמויות לבנות או זרות". לדבריה, הנובלה "לב המאפליה" (1899) מאת ג'וזף קונרד החלה את המסורת הזו; בין הדוגמאות העדכניות יותר שהביאה היו הסרט "נשק של תקווה" ( 2011), קמפיין יחסי הציבור של הסרט התיעודי "קוני 2012" (2012) וכתביו של העיתונאי ניקולאס כריסטוף. ב-"Foreign Affairs" תואר סרט תיעודי משנת 2014 על הפארק הלאומי וירונגה שבקונגו ועל עבודת השימור של עובדי הפארק כסובל מ"תסביך המושיע הלבן". מחברי המאמר כתבו ש"בסרט תמונות אינסופיות של שומר בפארק מתחבק ומשחק עם הגורילות, ובכך מעורר את הרעיון של 'הפרא האציל' הקרוב לטבע, ישר ותמים, שהצלתו תלויה באדם הלבן. הסרט כמעט ואינו מציג פעילות פוליטית של הקונגולזים, אף על פי שיש באזור פעילי חברה אזרחית רבים, העובדים לעיתים קרובות תוך סיכון אישי גדול".

## בקולנוע
"המושיע הלבן" היא גם תבנית קולנועית חוזרת, שבה דמות לבנה מצילה אנשים של צבע ממצוקה. "המושיע הלבן" מוצג כבעל תכונות משיחיות, ולעיתים קרובות לומד משהו על עצמו בתהליך ההצלה. זוהי דוגמה לייצוג את היחסים בין גזעים באמצעות שיוכם של מושגים כמו מוסר לגזעים מסוימים, במקרה זה ל"אדם הלבן". "מושיעים לבנים" הם לרוב גברים, ולעיתים הם אינם מוצאים את מקומם בחברה שלהם, עד שהם מסייעים למיעוטים או לזרים. הספר "Screen Saviors: Hollywood Fictions of Whiteness" מתייגים את הסיפורים כפנטזיות "גרנדיוזיות, אקסהיביציוניסטיות ונרקיסיסטיות במהותן". עלילות ה"מושיעים הלבנים" כוללות מסעות של לבנים למקומות אסייתיים "אקזוטיים"; לבנים המגינים על שחורים מפני גזענות בדרום האמריקאי; או גיבורים לבנים שיש להם עוזרים "בעלי גזע מגוון".

סרטים שמזוהים עם הז'אנר הם "רוקד עם זאבים", "הזדמנות שנייה", "העזרה", ג'מייקה מתחת לאפס", "לינקולן" ו"12 שנים של עבדות". מבקרים הבחינו בתדירות הגבוהה שבה זוכים סרטים שמכילים את הז'אנר הזה בפרס אוסקר.

## הערות שוליים

קטגוריה:קבוצות מוצא
קטגוריה:קולוניאליזם
האודליסק הגדולה

**האודליסק הגדולה** (בצרפתית: **La Grande Odalisque**) הוא ציור שמן מאת הצייר הצרפתי ז'אן-אוגוסט-דומיניק אנגר משנת 1814 המתאר אודליסק או פילגש. היצירה מסמנת מפנה עבור אנגר במעבר מסגנון הנאו-קלאסיציזם לסגנון הרומנטיציזם. הציור עורר ביקורות רבות בעת הצגתו לראשונה. בנוסף, היצירה ידועה בפרופורציות המוארכות ובחוסר הריאליזם בתיאור האנטומי של גוף האישה. הציור מוצג בלובר מרכישתו בשנת 1899.

## אודות היצירה
מלכת נאפולי קרוליין בונפרטה, אחותו של נפוליאון בונפרטה, הזמינה את הציור מאנגר. הציור הושלם בשנת 1814. בעבודתו על גופה העירום של האישה בציור, אנגר הושפע מהציורים "ונוס מאורבינו" של טיציאן ו-"ונוס הישנה" של ג'ורג'ונה. הוא שאב גם השראה מ-"" של ז'אק-לואי דויד בציור תנוחתה הייחודית של האישה - גב כלפי הצופה וראש מופנה. הצייר תיאר את האנטומיה של הפילגש בצורה מעוותת. הראש הקטן והאיברים המוארכים הם רק חלק מטכניקות המזוהות עם המנייריזם, כמו ציורו של פארמיג'אנינו, "המדונה בעלת הצוואר הארוך" שגם בו הדמות המצוירת סובלת מחוסר פרופורציה בחלקי גופה.

השילוב בין אלמנטים קלאסיים לבין טכניקות מזרם הרומנטיציזם עורר ביקורות חריפות בעת הצגת הציור לראשונה בשנת 1814. רבים ממבקריו של אנגר סברו כי הוא קורא תיגר על הסגנון האמנותי העכשווי. כאשר היצירה הוצגה בסלון בפריז בשנת 1819, אחד המבקרים טען שלדמות אין עצמות, שרירים, דם, חיות או כל משהו אחר שמאפשר דמיון. הדעה הכללית על אנגר הייתה שהוא מתעלם מהאנטומיה הגופנית שהייתה מאופיינת עם סגנון הריאליזם. הצייר העדיף קווים ארוכים, עקמומיות וכן שימוש בשפע במוטיבי תאורה. רבים המשיכו לבקר אותו גם במהלך שנות ה-20 של המאה ה-19.

מבקריו של הצייר טענו כי הוא הוסיף מספר מיותר של חוליות לגבה של האודליסק. רבים תפסו את העיוות הזה כמשגה, אבל מחקרים הראו כי למעשה אנגר עשה זאת במכוון. נעשו מחקרים שמדדו נשים אמיתיות כדי לבדוק אם ניתן לסובב את הגוף בצורה המתוארת ביצירה. נמצא כי הגב של האישה עקום, סיבובו של האגן אינו אפשרי במציאות והיד השמאלית קצרה מהימנית. הפרשנות המקובלת לאותו עיוות היא שאנגר ידע שכל מטרתה של האישה בציור היא לספק את תאוותיו של הסולטאן, ולכן הוא רצה לצייר עיוות סמלי. יתר על כן, המרחק הרב בין האגן לבין מבטה של האישה מסמל את רגשותיה העמוקים ואת מחשבותיה.

## קישורים חיצוניים

## הערות שוליים

ז'אן-אוגוסט-דומיניק אנגר: ציורים
קטגוריה:ערכים שבהם תבנית בריטניקה אינה מתאימה
קטגוריה:ציורים מהמאה ה-19
קטגוריה:ציורי שמן
קטגוריה:מוזיאון הלובר: ציורים
קטגוריה:ז'אן-אוגוסט-דומיניק אנגר: ציורים
קטגוריה:ציורי עירום
טוני טוקלומטי

**אנתוני סטניסלס "טוני" טוקלומטי** (בצרפתית: **Anthony Stanislas "Tony" Toklomety**; נולד ב-3 במרץ 1984) הוא כדורגלן עבר בניני ששיחק בעמדת הבלם ולסירוגין גם כמגן שמאלי.

## קריירת מועדונים
אנתוני סטניסלס טוקלומטי התחיל את הקריירה שלו בקבוצת פוטסל ספורט ששיחקה בליגה המקומית במולדתו, בנין. בקיץ  חתם במכבי נתניה מליגת העל. בדצמבר 2003, פורסם כי לפי אתר ההתאחדות לכדורגל בבנין, שנת לידתו של טוקלומטי היא 1972 ולא 1984 (כלומר, גילו היה 31 במקום 19 באותה עת) כפי שהצהיר וכפי שמצוין בדרכונו. לאחר פרסום הפרשה, שוחרר טוקלומטי מנתניה. ב-31 בינואר 2004, לקראת אליפות אפריקה בכדורגל, פורסם בתקשורת בבנין כי שחקן הנבחרת הבנינית טוני טוקלומטי לכאורה לא שיקר לגבי שנת לידתו, ולטענתם הטעות הייתה של העיתונאים הישראליים משה פרימו ואבי רצון שחשפו במקור את הפרשה.

לאחר ששוחרר מנתניה, חזר טוקלומטי לקדנציה שנייה בפוסטל ספורט, מהליגה הבנינית.

בקיץ  חתם במ.ש.ק. ז'ילינה מליגת העל הסלובקית, עמה זכה באליפות בסיום העונה.

בהמשך חזר לקדנציה שלישית בפוסטל ספורט, ואף שיחק לאחר מכן באנימבה ובלה מארסה.

## נבחרת בנין
ב-5 בנובמבר 2001 ערך טוקלומטי את הופעת הבכורה שלו בנבחרת בנין בניצחון 0–2 נגד . טוקלומטי נכלל בסגל הנבחרת לקראת גביע אפריקה לאומות 2004 ושותף בכל שלושת המשחקים של בנין.

## חיים אישיים
ב-2018 השתתף בסרט התיעודי "טוקלומטי" במרכזו נפגש לראשונה עם בנו מישראלית בשם איריס ג'ורנו, הכדורגלן הצעיר עידן טוקלומטי-ג'ורנו (לימים שחקן נבחרות הנוער והצעירה של ישראל) כ-14 שנים מאז שטוני גורש מישראל.

## תארים
; מ.ש.ק. ז'ילינה
*ליגת העל הסלובקית: 

; אנימבה
*ליגת העל הניגרית: 

## קישורים חיצוניים

## הערות שוליים

קטגוריה:כדורגלנים בנינים
קטגוריה:מגני כדורגל בנינים
קטגוריה:כדורגלני מכבי נתניה
קטגוריה:כדורגלני מ.ש.ק. ז'ילינה
קטגוריה:כדורגלני אנימבה
קטגוריה:כדורגלנים זרים בישראל
קטגוריה:כדורגלני נבחרת בנין
קטגוריה:כדורגלני גביע אפריקה לאומות 2004
קטגוריה:ספורטאים זרים בישראל
קטגוריה:ספורטאים זרים בסלובקיה
קטגוריה:ספורטאים זרים בתוניסיה
קטגוריה:בנינים שנולדו ב-1984
אסרט מגרסה

**אסרט מגרסה** (באמהרית: **አስራት መገርሳ**; נולד ב-20 ביוני 1987) הוא כדורגלן אתיופי, המשחק בעמדת הקשר בקבוצת אוניברסיטת וולוואלו אדיגרט.

## קריירה
מגרסה התחיל את הקריירה שלו בקבוצת ECCPO המקומית, בה שיחק עד שנת .

ב-2 ביולי 2013, מגרסה חתם בהפועל רמת השרון. ב-24 באוגוסט 2013, ערך את הופעתו היחידה בקבוצה בהפסד 0–2 להפועל חיפה, בו הורחק בדקה ה-41 לאחר שקיבל צהוב שני. ב-28 באוגוסט 2013, שוחרר מהמועדון.

לאחר תקופה כשחקן חופשי, מגרסה חתם בדשאן ביר גונדד. בהמשך הקריירה שיחק גם בדדביט אדיס אבבה ובקיץ  חתם באוניברסיטת וולוואלו אדיגרט.

ב-28 במאי 2011, מגרסה ערך את הופעת הבכורה שלו בנבחרת אתיופיה בהפסד 1–2 ל. ב-14 ביולי 2013, מגרסה כבש את שער הבכורה שלו בנבחרת בניצחון 0–1 נגד . מגרסה, נכלל בסגל הנבחרת לקראת גביע אפריקה לאומות 2013.

## קישורים חיצוניים

## הערות שוליים

קטגוריה:כדורגלנים אתיופים
קטגוריה:קשרי כדורגל אתיופים
קטגוריה:אדיס אבבה: כדורגלנים
קטגוריה:כדורגלני הפועל רמת השרון
קטגוריה:כדורגלני דדביט
קטגוריה:כדורגלנים זרים בישראל
קטגוריה:ספורטאים זרים בישראל
קטגוריה:כדורגלני נבחרת אתיופיה
קטגוריה:כדורגלני גביע אפריקה לאומות 2013
קטגוריה:ילידי 1987
טויוטה קורונה EXiV

**טויוטה קורונה EXiV** (ביפנית: **トヨタ・コロナEXiV**, באנגלית: **Toyota Corona EXiV**) היא מכונית סלון, מתוצרת יצרנית הרכב היפנית **[[טויוטה]]** אשר יוצרה בין השנים 1988–1998 ביפן.

שם הדגם **EXiV** מקורו מהמילים (באנגלית: "EXtra impressiVe") (בעברית: מְיֻחָד בְּמִינוֹ, מְעֻלֶּה וּמְשֻׁבָּח, אקסטרה מרשים).

## דורות טויוטה קורונה EXiV"
### דור ראשון
* קרוי: **ST180**
* יוצר בין השנים 1989–1993.
* 4 דלתות הרדטופ .

### דור שני
* קרוי: **ST200**.
* יוצר בין השנים 1993–1998.
* 4 דלתות סדאן.

## "טויוטה קורונה EXiV"

* 4-5 נוסעים.
* מנוע קדמי.
* סוגי הנעה: הנעה קדמית 4x2, הנעה כפולה 4x4.
* 1 מאייד מסוג "Aisan 3A-U".
* קיבולת מכל דלק - 60 ליטר.

## גלריה

קובץ:Toyota Corona EXiV rear.jpg | "טויוטה קורונה EXiV", דור ראשון
קובץ:Toyota Corona Exiv 1998 JTCC.jpg | "טויוטה קורונה EXiV"
קובץ:Toyota Corona EXiV, Bangladesh. (33130566822).jpg | "טויוטה קורונה EXiV"
קובץ:Toyota CORONA EXiV 2.0TR-X (E-ST202) rear.jpg | "טויוטה קורונה EXiV" דגם "2.0TR-X (E-ST202)"
קובץ:Toyota CORONA EXiV 2.0TR-X (E-ST202) front.jpg | "טויוטה קורונה EXiV" דגם "2.0TR-X (E-ST202)"
קובץ:Toyota CORONA EXiV 2.0TR-X (E-ST202) rear.jpg| "טויוטה קורונה EXiV" דגם "2.0TR-X (E-ST202)"
קובץ:Toyota Corona Exiv 1993 Rear.jpg | "טויוטה קורונה EXiV", שנת 1993
קובץ:Toyota Corona Exiv 1993.jpg | "טויוטה קורונה EXiV", שנת 1993


## ראו גם
* טויוטה
* טויוטה קורונה

## קישורים חיצוניים

## הערות שוליים

קטגוריה:מכוניות סלון
קטגוריה:דגמי מכוניות שהושקו ב-1988
קורונה EXiV
קטגוריה:כלי רכב יפניים
מלונות אורכידאה

**רשת מלונות אורכידאה** (במקור מהמילה האנגלית: **Orchid**, שמשמעותה סחלב) הוא מותג מלונות יוקרה בבעלות קבוצת ההחזקות ג'ורדאש ישראל.

במלון צולמו תוכנית מציאות ישראלית "היפה והחנון".

בשנת 2018, צולמו במלון חלק מהסצנות לסדרת הנעורים "אילת".

## מלונות הרשת
***[[מלון אורכידאה אילת|אורכידאה אילת]]** - מלון יוקרה הממוקם על צלע הר קרוב לחוף אלמוג.
***אורכידאה תל אביב**

## קישורים חיצוניים
* 
* 

קטגוריה:רשתות בתי מלון ישראליות
חטיבת עציון גבר

**חטיבת עציון גבר** (**חטיבה 550**) הייתה חטיבת שריון תחת פיקודה של עוצבת אדום בפיקוד הדרום של צה"ל.

היא נקראת על שם עציון גבר, שבסיס החטיבה שכן באזור הקרוב אליו. בשנת 1982 הקים אל"ם יעקב שדה (שאשא) את החטיבה על בסיס גדוד טנקי שרמן שהיו בגזרת אילת ופלוגה שהייתה בעין יהב. בסיס החטיבה היה במחנה המצודה באילת. 

החטיבה כללה 3 גדודי מג"ח 6 - גדוד 8511, גדוד 7017, וגדוד 7013 (בעבר נקרא גדוד 95), כמו כן, בחטיבה היו פלוגת סיור, פלוגת נ"ט, פלוגת הנדסה ופלוגת חימוש קדמית.

ב-1991 פורקה החטיבה.

## מפקדי החטיבה

## לקריאה נוספת
* '''חטיבת עציון גבר''' באתר יד לשריון

עציון גבר
קטגוריה:עוצבת אדום
עציון גבר
הוועדה המיוחדת לעניין הקרן לאזרחי ישראל

**הוועדה המיוחדת לעניין הקרן לאזרחי ישראל** (נקראה בעבר: **הוועדה המיוחדת לפיקוח על הקרן לניהול הכנסות המדינה מהיטל על רווחי גז ונפט**) היא ועדה שהוקמה בכנסת העשרים ושלוש, בשנת 2020, ומטרתה לפקח על הקרן לאזרחי ישראל ולאשר לאן יופנו התמלוגים שגובה המדינה מהגז.

## סמכויות הוועדה
* פיקוח ומעקב אחר הפעולות הנדרשות לפי חוק קרן לאזרחי ישראל, ובכלל זה פיקוח ומעקב אחר התקדמות הקמת הקרן והפעולות שנעשות להקמת מוסדות הקרן ומינוי נושאי המשרה בה.
* פיקוח ומעקב אחר הכנסות המדינה מההיטל על רווחי גז ונפט וצפי ההכנסות בתקופת כהונתה של הכנסת.
* פיקוח ומעקב אחר ניהול נכסי הקרן על ידי בנק.

## רשימת יושבי ראש הוועדה

## קישורים חיצוניים
*  באתר הכנסת

קטגוריה:ועדות הכנסת
קטגוריה:הכנסת העשרים ושלוש
קטגוריה:גז טבעי בישראל
פנתר לבן (סרט)

**פנתר לבן** הוא סרט קולנוע ישראלי, בבימויו של דני רייספלד, שיצא לאקרנים ב-2013. זהו סרט דרמה ולחימה המספר את סיפורו של אלכס שהופך למתאגרף מקצועי.

## עלילה
אלכס צייטלין, מתאגרף ממוצא רוסי הופך לניאו נאצי כתגובה להפניית עורף מהחברה הישראלית הדוחה אותו ואת משפחתו. מפגש רב משמעות בין דוד אוחנה, מאמן אגרוף מזרחי-מסורתי מטבריה החולם להחזיר לטבריה את תהילת העבר שלה כעיר אלופי אגרוף, מובילה את אלכס להפוך למתאגרף מקצועי ובעל פוטנציאל במועדון.
תוך כדי ההתחברות אל דוד נסחף אלכס לרומן עם יסמין אוחנה, בתו של דוד ולראשונה בחייו מוצא את עצמו שייך לחברה הישראלית. אלכס נקרע בין נאמנותו לחבורה הניאו נאצית בראשה עומד אחיו יבגני לבין הזדהות שלו עם ערכיו של דוד אוחנה, הגורו החדש שלו.

## שחקנים
* יבגני אורלוב – אלכס צייטלין
* זאב רווח – דוד אוחנה
* מיטל גל סויסה – יסמין אוחנה
* נטשה מנור – ורה צייטלין
* זורה קרטבלישוילי –יבגני צייטלין
* רועי פרץ - ציון

## קישורים חיצוניים

* 
* 
* 

קטגוריה:סרטי 2013

קטגוריה:טבריה בקולנוע
קטגוריה:סרטי אגרוף
קטגוריה:סרטים ישראליים משנת 2013
הידרוקסיכלורוקווין

**הידרוקסיכלורוקווין גופרתי** או בקיצור **הידרוקסיכלורוקווין** (באנגלית: **Hydroxychloroquine**, ראשי תיבות: **HCQ**) שנמכרת בחלק מהמקרים תחת השם **פלקווניל** (Plaquenil), היא תרופה למניעה וטיפול במלריה באזורים בהם המלריה נותרת רגישה לכלורוקין. כמו כן היא ניתנת, בדרך כלל בשילוב עם תרופות נוספות, גם למניעה וטיפול באמבה טפילית ובמספר מחלות אוטואימוניות, כגון דלקת מפרקים שיגרונית וטיפול בלופוס (זאבת אדמנתית מערכתית).

התרופה מאושרת לשימוש על ידי מנהל התרופות והמזון האמריקאי (ה-FDA), ונמצאת בסל התרופות בישראל וחייבת במרשם רופא. כמו כן, היא נמצאת ברשימת התרופות החיוניות של ארגון הבריאות העולמי. בשנת 2020 הייתה זו התרופה ה-128 הנפוצה ביותר בארצות הברית, עם יותר מחמישה מיליון מרשמים.

## תופעות לוואי
חלק מתופעות הלוואי של הידרוקסיכלורוקווין מצריכות טיפול רפואי דחוף והן כוללות הפרעות בראייה, פגיעה בשמיעה, עייפות בלתי רגילה, התנהגות אובדנית, דיכאון, עצבנות, חרדה או בלבול, קשיי שינה, מחשבות שווא, הזיות או התלהבות יתר, חום גבוה, צמרמורות קשות או פרכוס, חבורות, כאב גרון או כיבים בפה, שינויים בקצב הלב, צהבת, נפילת סוכר, תסמונת DRESS,  ומגוון תסמונות עור נוספות. תופעות לוואי נוספות כוללות: בחילה, הקאה, שלשול, כאבי בטן, איבוד תיאבון, חולשת שרירים, סחרחורת, צלצולים באוזניים, כאב ראש, נשירת שיער והיחלשות שריר הלב (קרדיומיופתיה, המביאה לקשיי נשימה, שיעול, יתר לחץ דם, בצקת, עלייה בקצב הלב וירידה בכמות השתן). התרופה איננה מומלצת בהריון עקב סיכון לעובר, הכולל בעיות בתפקוד המוח, בשמיעה, בשיווי המשקל ובראייה.

## היסטוריה
כלורוקין היא תרופה שפותחה עוד בשנות ה-30 של המאה העשרים ושימשה כטיפול נגד מלריה. עם זאת, נודע כי זהו חומר רעיל וכי מנת יתר שלו או אפילו טיפול ממושך עלולים להסתיים במוות. מאוחר יותר פותחה התרופה הידרוקסיכלורוקווין, שיעילה באותה מידה אך פחות רעילה.

### מחלת נגיף קורונה 2019
במרץ 2020 הראו מספר מחקרים בתרביות תאים שהתרופות למלריה כלורוקווין והידרוקסיכלורוקווין יעילות גם נגד נגיף הקורונה SARS-CoV-2. שתי התרופות מנעו מהנגיף להשתכפל בתאים שהודבקו, אם כי הידרוקסיכלורוקווין הייתה יעילה פי 15 ונמצאה יעילה גם כטיפול מונע. עם זאת יש לציין שעדיין מדובר בטיפול ניסיוני בלבד.

מכיוון שהידרוקסיכלורוקווין סומנה כאחת ההבטחות, נערך מחקר מזויף, בו ניתן למטופלים כמות הידרוקסיכלורוקווין פי 6 מהמומלצת ופי 3 מהמותרת ותוצאותיו היו כי 28% מאלו שטופלו בה לצד טיפול תומך מתו. כמו כן, ציינו החוקרים כי נטילת התרופה מלווה בתופעות לוואי קשות כגון הפרעות קצב בלב.

ב-25 באפריל, לפי הודעה של ה-FDA האמריקני, אין להשתמש בתרופה כלורוקין\הידרוקסיכלורוקווין כדי לטפל בקורונה - מחוץ למערך נסיוני של בתי החולים. ה-FDA קיבלו דיווחים רבים על הפרעות קצב לב וסכנות נוספות.

ב-19 במאי 2020 חשף נשיא ארצות הברית דונלד טראמפ כי החל ליטול את התרופה כדי למנוע התפתחות מחלה, אף על פי שלא הוכח מחקרית כי נטילת הידרוקסיכלורוקווין אכן יעילה כנגד מחלת נגיף קורונה 2019.

ב-26 במאי 2020, ארגון הבריאות העולמי הודיעו כי הניסויים בתרופה הופסקו. הנשיא האמריקני הודיע כי הפסיק ליטול אותה. לפי אנתוני פאוצ'י, ראש מכון המחקר למחלות מידבקות ואחד מראשי צוות הבית הלבן לטיפול בקורונה, התרופה אינה אפקטיבית בטיפול במחלת הקורונה.

ב-30 במאי 2020, ארגון הבריאות העולמי פרסם כי מחקרים הצביעו על כך שלהידרוקסיכלורוקווין אין תועלת קלינית בטיפול במחלת הקורונה.

## קישורים חיצוניים

## הערות שוליים

קטגוריה:מגפת הקורונה
קטגוריה:רשימת התרופות החיוניות של ארגון הבריאות העולמי
קטגוריה:מלריה
קפיטל סיטי גו-גו

**קפיטל סיטי גו-גו** (באנגלית: **Capital City Go-Go**) היא קבוצת כדורסל מהעיר וושינגטון די. סי., המשחקת בליגת הפיתוח של ה-NBA. הקבוצה הוקמה בשנת 2018, כקבוצת הבת של וושינגטון ויזארדס מליגת ה-NBA.

## היסטוריה
בדצמבר 2017 הציגה קבוצת וושינגטון ויזארדס את השם והסמליל של קבוצת הבת המיועדת שלה – "קפיטל סיטי גו-גו". הכינוי הוא מחווה לסוגה מוזיקלית בשם גו-גו, אשר התפתחה בוושינגטון בשנות ה-60 וה-70 של המאה ה-20. באוגוסט 2018 מונה שחקן העבר פופס מנסה-בונסו כג'נרל מנג'ר של הקבוצה.

בעונת הבכורה שלה – 2018/2019 – רשמה קפיטל סיטי מאזן ניצחונות חצוי 25–25, אשר הציב אותה במקום השביעי באזור המזרחי.

## עונה לאחר עונה

## קישורים חיצוניים

* 

## הערות שוליים

*
קטגוריה:קבוצות ליגת הפיתוח של ה-NBA
קטגוריה:וושינגטון די. סי.: מועדוני ספורט
קטגוריה:וושינגטון ויזארדס
אספרסו מרטיני

**אספרסו מרטיני** (באנגלית: **Espresso martini**) הוא קוקטייל המוכר רשמית על ידי איגוד הברמנים הבינלאומי. הוא קוקטייל קר בטעם קפה המיוצר עם וודקה, קפה אספרסו, ליקר קפה וסירופ סוכר. אין זה קוקטייל מרטיני אמיתי, מכיוון שהוא לא מכיל ג'ין ולא ורמוט, אבל הוא אחד מהמשקאות הרבים שמשלבים את המונח בשמותיהם.

במתכון המקורי משתמשים בחלקים שווים של אבסולוט וודקה וניל ושל קלואה, כוסית אחת של אספרסו וסוכר אורגני (במקום סירופ סוכר). האספרסו הטרי מסייע להמיס את הסוכר שייצר גרסה חזקה יותר של הקוקטייל במקום שימוש בסירופ סוכר.

## מקור
ישנן מספר סברות לגבי מקורו של האספרסו מרטיני. אחת הטענות השכיחות יותר היא שהוא נוצר על ידי דיק ברדסל בסוף שנות השמונים של המאה ה-20 במועדון "Freds" בלונדון עבור גברת צעירה שביקשה משהו ש"יעיר אותי ואז ידפוק אותי" ("Wake me up, and then fuck me up" ). ברדסל אישר זאת בסרטון המופץ בהרחבה.
המתכונים למרטיני אספרסו משתנים בהתאם למקור. באופן מסורתי, הם כוללים את קלואה או טיה מריה.

## הכנה והגשה
הקפה הוא מרכיב המופיע באספרסו מרטיני בשני אופנים. מרכיבי הקוקטייל כוללים:
# מנת וודקה
# קלואה או ליקר קפה אחר
# מנת אספרסו טרי וחם 
# סירופ סוכר או סוכר אורגני
# קרח
# פולי קפה לקישוט. 

על מנת להכין את הקוקטייל מכניסים את המרכיבים לשייקר עם הרבה קרח ומנערים היטב. אחר כך מסננים דרך מסננת כפולה (כדי למנוע קצף גס) לכוס מרטיני מקוררת.

מקובל לקשט את הכוס בשלושה פולי קפה על הקצף (לפי המסורת: אחד לחיים או לבריאות, אחד לאהבה ואחד לעושר).

## ראו גם
* מרטיני
* אייריש קופי

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קוקטיילים
קטגוריה:משקאות קפה
חטיבה 265

**חטיבה 265** הייתה חטיבה שריון תחת פיקודה של אוגדה 440 בפיקוד הדרום של צה"ל. החטיבה הוקמה מיד אחרי מלחמת יום הכיפורים כחטיבת מילואים, חייליה עברו הסבה לטנקי טירן. מפקד היחידה הראשון היה יעקב לפידות. 

גדוד 225 מחטיבה 274, היה הגדוד הראשון אליו הצטרפו שני גדודים מוסבים לטנקי טירן. החטיבה נפרסה ממערב לתעלה סואץ, לרגלי ג'בל עתקה. בגזרה שמדרום וממערב לעיר סואץ.

## מפקדי החטיבה

## לקריאה נוספת
* '''חטיבת 265''' באתר יד לשריון

## הערות שוליים

קטגוריה:אוגדה 440
קטגוריה:חטיבות שריון שפורקו
רשת מלונות הרברט סמואל

**רשת מלונות הרברט סמואל** הוא מותג מלונות יוקרה בבעלות קבוצת ההחזקות ג'ורדאש ישראל. 

שם המלון במקור הוא שמו של הנציב העליון הראשון בארץ ישראל בתקופת המנדט הבריטי, הרברט סמואל.

## מלונות הרשת
* **הרברט סמואל "הריף" אילת** (נקרא בעבר "מלון אורכידאה הריף") – מלון בוטיק 4 כוכבים, סמוך לחוף הים ושמורת הטבע "חוף אלמוג".
* **"רויאל שנגרילה" אילת**.
* **"אופרה" הרברט סמואל תל אביב** – ממוקם במגדל האופרה.
* **דה הרברט תל אביב**.
* **"אוקיינוס סוויטס" [[הרצליה]]** – מלון בוטיק על חוף הים בהרצליה סמוך לקומפלקס ההייטק והתעשייה בהרצליה פיתוח.
* **"[[מילוס ים המלח]]"** בעין בוקק.
* **הרברט סמואל** **-** **[[ים המלח]]** (מלון "הוד" לשעבר).
* **הרברט סמואל - [[ירושלים]]**.
* **הרברט סמואל "בית בגליל"**.

## קישורים חיצוניים
* 

קטגוריה:רשתות בתי מלון ישראליות
זרם בול

**זרם בול** (באנגלית: **Ball Stream**) הוא נחל של זרם מי קרחונים מומסים, בחוף סקוט בארץ ויקטוריה, שבאנטארקטיקה.

הנחל ממוקם 4 קילומטרים ממערב לנקודת מארבל.

מוצאו של הנחל בהדום הקרח וילסון, והוא זורם בכיוון צפון - מזרח ונשפך אל נחל סורקו, בסמוך למקום בו נחל סורקו נשפך אל מפרצון ארנולד.

## היסטוריה
### גילוי ומיפוי הנחל

הנחל נחקר על ידי רוברט ניקולס (Robert L. Nichols), גאולוג מחבר מטקלאף ואדי מהנדסים (Metcalf and Eddy, מבוסטון שבארצות הברית, אשר ערך מחקרים באנטארקטיקה מטעם צי ארצות הברית בעונת המחקר (הקיץ האנטארקטי) 1957–1958.

### מקור השם

ניקולס נתן לנחל את שמו.

ניקולס קרא לנחל על שמו של דונלד ג'י. בול (Donald G. Ball), פיזיקאי חוקר קרקע שעבד בחברת מטקלף ואדי.

## קישורים חיצוניים
* זרם בול באתר הסקר הגאולוגי של ארצות הברית
* זרם בול באתר הגאזט האנטארקטי של ממשלת ניו זילנד
* זרם בול באתר הגאזט האנטארקטי של ממשלת אוסטרליה
* זרם בול באתר הגאזט האנטארקטי המשווה SCAR של ממשלת אוסטרליה
* זרם בול באתר marineregions
* תצלום לוויין של אזור זרם בול
* מזג אוויר נוכחי מעודכן בזרם בול
** תחזית מזג אוויר עדכנית ארוכת טווח עבור זרם בול
** סטטיסטיקות מזג אוויר עבור זרם בול

## הערות שוליים

בול
בול
יום הגיוון העולמי

שמאל|ממוזער| סמל Pax Cultura
**היום העולמי לגיוון תרבותי ולדיאלוג ופיתוח** נקבע על ידי האו"ם לקידום סוגיות המגוון. היום הבין-לאומי מתקיים ב-21 במאי, בעקבות הכרזה של האספה הכללית של האו"ם שהכריזה על ציון יום זה כחלק מההצהרה האוניברסלית של אונסק"ו בנושא גיוון תרבותי בנובמבר 2001. מתוקף זאת היום הוכרז בהחלטת האו"ם 57/249.

יום הגיוון, המכונה רשמית "היום העולמי לגיוון תרבותי לדיאלוג ופיתוח", הוא הזדמנות לעזור לקהילות להבין את ערכו של המגוון התרבותי וללמוד כיצד לחיות יחד בהרמוניה. יום זה נוצר כתוצאה מהחרבת פסלי הבודהא של במיאן באפגניסטן בשנת 2001. 

## קישורים חיצוניים
* 

## הערות שוליים

קטגוריה:אירועים בחודש מאי
קטגוריה:מועדי האומות המאוחדות
קטגוריה:פלורליזם
רשת מלונות טמרס

**רשת מלונות טמרס** (באנגלית: **Tamares Hotels**) הוא מותג של רשת מלונות בבעלות חברת ההחזקות "קבוצת טמרס" השייכת לאיש העסקים פויו זבלודוביץ'. בנוסף לרשת בתי המלון, לקבוצת טמרס יש נדל"ן הכוללים בנייני משרדים במנהטן, בניינים בוושינגטון ומספר בתי מלון ובתי קזינו בלאס-וגאס. הרשת מחזיקה במלון אחד בישראל, לאחר שמכרה את כל שאר המלונות שהפעילה.
## היסטוריה
הרשת הוקמה בשנת 1996 על ידי "קבוצת טמרס" בשותפות עם קבוצת המלונאות האמריקאית HEI (הוספיטליטי אקוויטי אינבסטרס) , קבוצת מלונאות בבעלות האחים סטיבן וגרי מנדל שבבעלותה עשרות מלונות בארצות הברית. הרשת פעלה תחילה תחת השם "HEI" ושימשה זכיינית רשת מריוט בישראל. עם הקמתה חתמה החברה על חוזי ניהול בשלושה מלונות - "מלון אוויה" ביהוד, מלון "מריוט" בנצרת ומלון במגדלי חוף הכרמל בחיפה שהיה בבעלות יצחק תשובה ומשקיעים נוספים ונפתח בקיץ 1997. בדצמבר 1999 נפתח מלון נוסף בנצרת בניהול הרשת תחת המותג "רנסאנס" של רשת "מריוט". אולם בעקבות פריצת האינתיפדה השנייה נאלצה הרשת לסגור את שני המלונות בנצרת, ולשלם פיצויים לבעליהם. מלון "מריוט נצרת" חזר לפעילות באוגוסט 2001, אך ביולי 2002 יצאה הרשת מניהולו. מלון "רנסאנס נצרת" גם חזר לפעול אך ב-2003 הוסב לבית כלא לעובדים זרים.

בתחילת 2002, רשת HEI החלה לנהל גם את מלון "דניאל" בהרצליה ונכנסה לבעלות חלקית בו. במאי 2003 נפתח מלון "ספא שיזן", מלון בוטיק בן 40 חדרים בצמוד למלון "דניאל".

באוגוסט 2005, רכשה הרשת את מלון "גולדן טוליפ" בים המלח תמורת 32 מיליון דולר.

בשנת 2006 הרשת עברה לבעלותה הבלעדית של "קבוצת טמרס" ושמה שונה ל"רשת מלונות טמרס". ב-2008 חתמה על הסכם ניהול עם מלון בהקמה באשדוד תחת המותג "ווסט". ב-2010 נחתם הסכם לניהול מלון בחוף הצוק בתל אביב, גם תחת המותג "ווסט"; וב-2013 גם בנתניה. בנובמבר 2020 מכרה הרשת תמורת 155 מיליון שקל, את מלון "דניאל ים המלח", ומלונות "ווסט אשדוד" ו-"ווסט תל אביב" לחברת "ישראל קנדה". מלון "ווסט לגון ריזורט" בנתניה עבר לניהולה של "מלונות אפריקה ישראל".

## מלונות הרשת
### דניאל
* מלון דניאל הרצליה - 212 חדרים.

### מתחמי ספא
* ספא שיזן - דניאל הרצליה.
## מלונות לשעבר
במשך השנים הפעילה הרשת תשעה מלונות נוספים בישראל, רובם תחת הסכמי ניהול, שבחלקם לרשת הייתה גם בעלות:
* מלון "אוויה" - מלון שנחנך ב-1961, הרשת ניהלה אותו משנת 1997 ועד שנסגר בסוף שנת 2000.
* מלון "מגדלי חוף הכרמל" - נפתח בקיץ 1997, אך חוזה הניהול בוטל במאי 2001 ועבר לרשת מלונות פתאל.
* מלון "מריוט נצרת" - נפתח בסוף 1997 בניהול הרשת (לא בבעלות), ביולי 2002 יצאה הרשת מניהולו. פעל אחר כך בשם "מלון פלאזה נוף הגליל".
* מלון "רנסאנס נצרת" - נפתח בסוף 1999, נסגר והוסב לבית כלא; חזר לפעול מאז סוף 2006 בשם מלון "גולדן קראון נצרת".
* מלון "פנינת ירושלים" - המלון נפתח ב-1996 ועבר לניהול הרשת בשנת 2003. הוא נסגר כעבור מספר שנים, לאחר שבעלי המלון ביקשו להרוס אותו ולבנות מבנה חדש במקומו.
* מלון "דניאל ים המלח" - מלון בן 300 חדרים בעין בוקק שנפתח ב-1999 בשם "גולדן טוליפ ים המלח", נרכש ושופץ על ידי הרשת ונפתח מחדש בפברואר 2007 בשם מלון "דניאל ים המלח".
* מלון "ווסט תל אביב" - מלון שנפתח ב-2011 ונוהל על ידי הרשת עד שנת 2020
* מלון "ווסט אשדוד" - מלון שנפתח ב-2013 ונוהל על ידי הרשת עד שנת 2020.
* מלון "ווסט לגון ריזורט נתניה" - מלון שנפתח ב-2017 ונוהל על ידי הרשת עד שנת 2021.
## קישורים חיצוניים
* 
## הערות שוליים

קטגוריה:רשתות בתי מלון ישראליות
לילי ליכטנטל

**לילי ליכטנטל** (נולדה בשנת 1935) הייתה שחיינית נבחרת ישראל, השחיינית הישראלית המהירה ביותר במשחה ל-100 מטר חופשי (1950), זוכת מדליית כסף מהמכביה השלישית (1950).

## ביוגרפיה
ליכטנטל נולדה וגדלה במצרים. היא עלתה לישראל בהיותה נערה צעירה והתאמנה בקבוצות השחייה של הפועל חיפה ומכבי חיפה בהדרכתו של איזיה פייגנבוים. ללילי אחות תאומה, אני, אף היא שחיינית מצטיינת בהפועל חיפה.

### 1950
בתחרות שחיה שנערכה בבריכת גלי הדר בחיפה בסוף יולי 1950 זכה ליטנטל במדליית זהב במשחה ל-100 מטר חופשי בשיא הפועל חדש של 1:25.2 דקות חודש וחצי לאחר מכן, בתחרות שנערכה בפתח תקווה בתחילת ספטמבר היא קבעה במשחה ל-100 מטר חופשי את התוצאה המהירה בישראל באותה שנה 1:22.1 דקות.

#### המכביה השלישית
בתחרויות השחייה של המכביה השלישית שנערכו בתחילת אוקטובר אותה שנה היא זכתה במדליית כסף במשחה שליחות 4x100 מטר ביחד עם דפנה אורן, חוה שלמברג ונוגה למדני בתוצאה של 5:45.2 דקות, אחרי בריטניה (5:41.2 דקות). נוסף לכך, היא סיימה במקום חמישי כללי וראשונה מבין השחייניות הישראליות במשחה ל-100 מטר חופשי בתוצאה של 1:25.1 דקות.

### 1951
בתחרות שנערכה בחיפה בסוף יולי 1951 זכתה ליכטנטל במדליית זהב במשחה ל-100 מטר חופשי בתוצאה של 1:25.5 דקות, לפני אחותה התאומה אני (1:30.2 דקות).

## קישורים חיצוניים

*  תמונה של האחיות לילי ואני ליכטנטל
* 
* 
* י. פרידמן, דמויות מאליפות ארצית בשחיה לנוער, באתר הארץ, 30 בספטמבר 1952

## הערות שוליים

קטגוריה:תאומים ישראלים
קטגוריה:שחייניות חופשי ישראליות
קטגוריה:ישראליות ילידות מצרים
קטגוריה:ישראלים ילידי מצרים
קטגוריה:ישראליות שנולדו ב-1935
קטגוריה:ישראלים שנולדו ב-1935
זה קורה

**זה קורה** הוא פזמון שכתב והלחין שמוליק קראוס. השיר ידוע בביצועו על ידי אריק לביא.

## רקע
השיר נכתב עבור הסרט "אדם" שיצא לאור בשנת 1973. אלי מגן הקליט אותו לראשונה עבור הסרט, אך ההקלטה נגנזה. לבסוף נותרה בסרט רק מנגינתו. בשנת 1975 הקליט אותו אריק לביא עבור אלבומו "דיוקן", וביצוע זה הוא המוכר ביותר לשיר.

השיר מדבר על אי הוודאות מה ילד יום בקרב בני האדם.

במצעד הפזמונים העברי השנתי של "קול ישראל" לשנת תשל"ה (1975) דורג השיר במקום ה-19.

קראוס סיפר בהופעה שלנעמי שמר היה חלק בכתיבת המילים בפזמון.

דני ליטני ביצע גרסת כיסוי לשיר. בשנת 1998 ביצע יזהר אשדות גרסת כיסוי לשיר שהוקלטה עבור פרויקט "עבודה עברית". בשנת 2003 רמיקס של השיר יצא במסגרת האלבום "פלסטלינה 1" של פוליאנה פרנק. בשנת 2020 ביצעו ישי לוי ורבקה זוהר גרסת כיסוי לשיר שהוקלטה במסגרת פרויקט "צו השעה".

בשנת 2012 הוכתר השיר כאחד מ-100 השירים העבריים הנבחרים של "שבת עברית ב-103" בתחנת "103fm".

## קישורים חיצוניים

* 
* 
* יוסי חרסונסקי, עיון ביקורת, באתר יוסי מיוסיק
*ניתוח מוזיקלי של השיר באתר מלודיה - Melodia.me
*לדף השיר באתר הספרייה הלאומית

## הערות שוליים

קטגוריה:שירי 1973
קטגוריה:שירי רבקה זהר
קטגוריה:שירי אריק לביא
קטגוריה:שירי שמוליק קראוס
קטגוריה:שירים בעברית
קטגוריה:שירים שהולחנו על ידי שמוליק קראוס
קטגוריה:סינגלים שהגיעו למקום הראשון במצעד העברי של מדיה פורסט
תומר בן חורין

**תומר בן חורין** (20 ביולי 1983 – 15 במרץ 2020) היה שחקן, צייר וסופר ישראלי.

## ביוגרפיה
בן חורין נולד וגדל בחיפה לאב מנכ"ל ולאם מנהלת בית ספר. למד בתיכון בבית הספר הריאלי חיפה וסיים בהצטיינות יתרה.

בהמשך למד בטכניון לתואר ראשון בהנדסת חשמל. לאחר מכן החליט לפנות לתחום הרוח השתתף באופקים - תוכנית המצטיינים של אוניברסיטת חיפה. במסגרת התוכנית, זכה במלגה מטעם קרן ענבר - המרכז למורשת המודיעין (מ.ל.מ), לשנת תשע"ג, על עבודתו בנושא קומיקס וטרור במסגרת השיעור אמנות וטרור בהנחיית ד"ר נסים גל.

עשה תואר ראשון נוסף באוניברסיטת חיפה, בהיסטוריה כללית ובמסגרת לימודיו כתב עבודת סמינר בנושא תהליך עיצוב הסמל הלאומי של ארצות הברית, עליה זכה בפרס הצטיינות מטעם החוג להיסטוריה כללית. סיים את התואר ראשון כמצטיין דיקן.

בשנת 2017, סיים בן חורין את לימודי התואר השני בחוג להיסטוריה כללית של אוניברסיטת חיפה, גם כן כמצטיין דיקן. בן חורין החל בלימודי דוקטורט באוניברסיטת בר-אילן, אותם לא הספיק לסיים.

### חיים מקצועיים
משנת 2007 עסק בן חורין באומנות. יצירותיו הופיעו בין היתר בגלריית המעיין במעיין צבי ובפסטיבל SoLow בחיפה.

הוא הופיע כשחקן בוידאו קליפים, סרטי קולנוע וטלוויזיה ופרסומות.

בישראל הופיע בקליפ של אלף. דלת בשיר "הכול בתוך החיבוק שלך", בקליפ השיר Coffee Pot של Sagur Project ועוד. באלבום הבכורה של "עוזי נבון ומכרים", קולו של בן חורין משמש בקטע מעבר. בנוסף השתתף בן חורין במספר קליפים מוזיקליים בבריטניה, בהם הקליפ "F your feelings" של .

בן חורין הופיע בפרסומות בהן: פרסומת של הבנק הבינלאומי הראשון בכיכובו של אסי כהן, פרסומות לקופת חולים מאוחדת, מכבי שירותי בריאות ועוד.

לאורך השנים הצטלם בן חורין לכמה סרטים קצרים, סרטי סטודנטים והשתתף במספר מחזות. שיחק בסרט הקצר של אלעד קידן "משאלה וחצי" לצידו של השחקן סלים דאו. הסרט הוצג בפסטיבל הסרטים הבינלאומי בחיפה, במסגרת התוכנית "קולנוע ישראלי קצר". בן חורין שיתף פעולה בתחום הקולנוע עם הבמאים ישראל המאירי, אלעד קידן, עודד רסקין ועוד.

בנוסף, קריין בן חורין את קולו של משה סנה בפסקול הסרט תיעודי על המעפילים ומשה סנה בבימויו של הבמאי אמיר הר-גיל. הסרט מוקרן במחנה המעפילים עתלית על שם משה סנה (שנודע בעבר בשם מחנה המעצר בעתלית).

## מותו והנצחתו
ב-15 במרץ 2020, בזמן חופשה פרטית במקסיקו, טבע למוות באי איסלה מוחרס, אל מול חופי קנקון. הוא הותיר אחריו שני הורים ושני אחים.

הצייר ציבי גבע, שאצלו למד בן חורין את עקרונות הציור עובד על תערוכה לזכרו של בן חורין. גבע יהיה אוצר התערוכה אשר תציג את עבודותיו השונות של בן חורין. התערוכה אמורה להיות מוצגת ב-2021.

בנובמבר 2020 הוקמה עמותת "תומר בן חורין לאמנות" אשר מטרתה לתת מקום ובמה לאמנים בתחילת דרכם באמצעות שיתופי פעולה שונים.

בינואר 2021 יצא לאור בהוצאת אוריון ספרו של תומר "גברת גם וגם ומר לא זה לא וזה". כל הכנסות הספר יוקדשו לעמותה.

## קישורים חיצוניים
* 

## הערות שוליים

קטגוריה:שחקנים ישראלים
קטגוריה:ציירים ישראלים
קטגוריה:סופרים ישראלים
קטגוריה:אנשי עסקים ישראלים
קטגוריה:בוגרי בית הספר הריאלי
קטגוריה:בוגרי הטכניון - מכון טכנולוגי לישראל: הנדסת חשמל
קטגוריה:בוגרי אוניברסיטת חיפה
קטגוריה:ישראלים שנולדו ב-1983
קטגוריה:ישראלים שנפטרו ב-2020
פסקי הרא"ש

**פסקי הרא"ש** (מכונה גם: **האשרי**) הוא חיבור הלכתי, המסודר כסדר מסכתות התלמוד בבלי. החיבור נכתב בספרד על ידי רבי אשר בן יחיאל (המכונה הרא"ש) בסוף ימיו.

## החיבור
חיבור זה נדפס לראשונה על התלמוד בבלי בשנת ה'ר"פ בש"ס ונציה בסוף כרך התלמוד, ומאז הודפס בסוף כל מהדורות הדפסת הגמרא בסוף הספר אחרי התלמוד.

חיבור זה דומה לרי"ף באופן פסיקת ההלכות מתוך הגמרא ותמצות ה שבתלמוד לפני שהוא פוסק את ההלכה וכתב את פירושו רק על ההלכות שהיו רלוונטיות להלכה בתקופתו (מועד, נשים ונזיקין), אך שונה ממנו בזה שמביא את עיקרי פירוש הגמרא במקרה הצורך. במקרים רבים מצטט הרא"ש תחילה את לשון הרי"ף ולאחריו מוסיף הערות שונות, שרבות מהן מבוססות על דברי בעלי התוספות.

החוקרים חלוקים במטרת החיבור, יש שמציגים את הרא"ש כמי ששאף לאחד את ספרות ההלכה הצרפתית-האשכנזית. לשיטתם, בכתיבת פסקיו לתלמוד, פעל הרא"ש להגשמת מטרה זו ללא העדפה מלכתחילה של מסורת אחת על חברתה. לעומת זאת, יש מדגישים את מחויבותו הבסיסית של הרא"ש לתורת רבותיו ואת אופייה הצרפתי-האשכנזי המובהק של יצירתו ההלכתית.
### הלכות קטנות
במספר נושאים שבהם פסקי הרא"ש מעטים ביחס למסכת שבה נדונו, פסקי הרא"ש מובאים כ"הלכות קטנות". במהדורות התלמוד הנפוצות נדפסו הלכות אלה בסיום מסכת מנחות. הלכות אלה עוסקות בספר תורה, מזוזה, תפילין, ציצית, טומאה, חלה, כלאים ערלה ומקוואות.

## השפעתו
רבי יוסף קארו עשה שימוש בפסקיו כבסיס לספרו השולחן ערוך, יחד עם פסקי הרמב"ם והרי"ף, אותם כינה שלושת עמודי הפסיקה שעל פיהם מוכרעת ההלכה, הוא מציין שבמקרה של מחלוקת מכריע כדעת שניים מביניהם. דרך זו של פסיקה הביאה את הרמ"א לחלוק על פסקי השולחן ערוך, ולפסוק כדעת הרא"ש שהייתה מקובלת בדרך כלל ביהדות אשכנז כיוון שהיא מבוססת בעיקרה על טיעוני בעלי התוספות.

## פירושים והגהות על החיבור
[ממוזער|שמאל|פסקי הרא"ש בהדפסת [עוז והדר]]
לחיבור זה נכתבו לאורך הדורות מספר פירושים והגהות:
* בנו של רבי אשר, רבי יעקב בעל הטורים כתב על החיבור את "קיצור פסקי הרא"ש" - סיכום תמציתי של פסקיו של אביו, קיצור זה הודפס יחד עם פסקי הרא"ש בסוף ספר התלמוד.
* המרכזי שבפירושים הוא "פלפולא חריפתא" (על פסקי הרא"ש בסדר נזיקין) שנכתב על ידי התוספות יום טוב. ושני חיבורים נוספים מאותו מחבר: "דברי חמודות" ו"מעדני יום טוב" למסכתות: ברכות, חולין, ומסכתות קטנות.
* פירוש נוסף הוא הגהות אשרי, שנכתב על ידי רבי ישראל מקרמז', הפירוש הוא לקט פסקים מראשוני אשכנז (תוספות, ראבי"ה, אור זרוע, ועוד).
* "תפארת שמואל" של רבי שמואל קאיידנובר.
* "קרבן נתנאל" של רבי נתנאל וייל.
* הגהות של הב"ח.
* הגהות של הגר"א.

## קישורים חיצוניים
* 
* 
* 

## הערות שוליים

קטגוריה:רא"ש
*
קטגוריה:ערכים שבהם תבנית בריטניקה אינה מתאימה
קטגוריה:ספרי הלכה: ראשונים
קטגוריה:ארון הספרים היהודי
קטגוריה:פרשני התלמוד
Won't Bite

**Won't Bite** (בעברית: **לא אנשך**) הוא שיר שהוקלט על ידי הזמרת-יוצרת והראפרית דוג'ה קאט, בשיתוף הראפר האמריקאי סמינו, מתוך אלבום האולפן השני שלה, *[[Hot Pink]]*. השיר יצא לאור ב-7 בנובמבר 2019, ביחד עם שאר שירי האלבום.

## רקע וכתיבה
השיר נכתב על ידי דוג'ה קאט, סמינו, יטי ביטס, ויליאם פדהילי וקרטיס מקנזי והופק על ידי יטי ביטס, שהפיק שירים נוספים מתוך האלבום, בהם "Juicy" ו-"Bottom Bitch". השיר הוא שיר פופ אשר משלב בתוכו את סגנון הרגאיי, בו שרה דוג'ה קאט על כך שהיא לא נראית מרושעת כפי שהיא עשויה להיראות בעיני סביבתה ולועגת כלפי גברים המנסים לנצל אותה בעבור יחסי מין. במהלך ריאיון למגזין *[[Elle]]*, ציינה דוג'ה קאט כי "Won't Bite" הוא השיר שהייתה הכי נרגשת לבצע, במיוחד בגלל הופעתו של סמינו בשיר.

השיר כולל דגימה מתוך שירו של הארי בלפונטה, "".

השיר עלה לרשת הזרמת המדיה ספוטיפיי, בסמוך לצאת האלבום. נכון למאי 2020, הצליח השיר לצבור שם למעלה מ-11 מיליון השמעות.

## וידאו קליפ
האודיו הרשמי של השיר הועלה לערוץ היוטיוב של דוג'ה קאט ב-7 בנובמבר 2019, יחד עם שאר שירי האלבום. האודיו מציג בתוכו את הכיתוב "Won't Bite ft. Smino" ומאחוריו הנפשה של רקע ורוד. נכון למאי 2020, מונה הצפיות של האודיו עומד על כ-2 מיליון.

## היסטוריית יציאות לאור

## הערות שוליים

קטגוריה:שירי דוג'ה קאט
קטגוריה:שירים באנגלית
קטגוריה:שירים שנכתבו על ידי דוג'ה קאט
קטגוריה:שירי רגאיי
אלן אמט ראנד

ממוזער|250px|אלן אמט ראנד, וילאם ונדלבילט השלישי, 1939
**אלן אמט ראנד** (**Ellen Emmet Rand**; 4 במרץ 1875 – 18 בדצמבר 1941) הייתה ציירת ומאיירת אמריקאית. היא התמחתה בדיוקנאות, ציירה למעלה מ-500 יצירות במהלך הקריירה שלה, כולל דיוקנאות של נשיא ארצות הברית פרנקלין דלאנו רוזוולט, האמן אוגוסטוס סן-גאודנס, ובני דודיו הנרי ג'יימס וויליאם ג'יימס. רנד למדה בבית הספר לאמנות בקוולס בבוסטון ובליגת הסטודנטים לאמנות בעיר ניו יורק והפיקה איורים למגזין "ווג" ול"הארפר'ס ויקלי".

## ביוגרפיה
ממוזער|250px|אלן אמט ראנד, הנרי ג'יימס, 1900
אלן אמט ראנד הייתה השלישית משישה ילדים שנולדו לאלן ג'יימס טמפל אמט וכריסטופר טמפל אמט. אלן נולדה בסן פרנסיסקו אך עברה לניו יורק לאחר מות אביה בשנת 1884. היא נישאה לוויליאם בלנארד ראנד בשנת 1911 ונולדו לה שלושה בנים. הסטודיו הראשי של ראנד היה בעיר ניו יורק, אך היא גם עבדה בסליסבורי, קונטיקט, שם התגוררה משפחתה.

רנד למדה אצל דניס מילר בונקר בבית הספר לאמנות של קוולס בבוסטון. בשנים 1889–1893 נרשמה לשיעורים בליגת הסטודנטים לאמנות בניו יורק. לאחר מכן למדה בבית הספר לאמנות בקיץ אצל ויליאם מריט צ'ייס. הארי מקוויקר, עורך מגזין ווג, ראה את עבודתה בתערוכה של בית הספר לאמנות וביקש ממנה לצייר עבור המגזין. היא גם איירה למגזינים "הארפר'ס ויקלי" ול"הארפר'ס בזאר".

בשנת 1896 נסעה לאנגליה. היא שבה לארצות הברית בשנת 1898 ואז נסעה לפריז ללמוד אצל מקמוני. שם למדה גם עמיתתה האמנית האמריקאית מרי פוטה. היא חזרה לעיר ניו יורק בשנת 1900 והחלה את קריירת הציור שלה ברצינות.

ראנד מיקדה את האנרגיה והתפוקה שלה בציור דיוקנאות של החברה הגבוהה, נשות החברה, פוליטיקאים, מדענים, פרופסורים, עורכי דין ואמנים בארצות הברית.

מבחינת הפוליטיקאים היא טענה שהחלה בעבודה על דיוקנו של הנשיא תאודור רוזוולט, אבל היא "נאלצה לוותר עליו. 'זה היה מגוחך,' היא נזכרה. 'הוא לא יכול היה לשבת בשקט - במיוחד עם ילדים שנכנסים אליו מהסטודיו עם נחשים ועכבישים.'" עם זאת, היא השלימה שלושה דיוקנאות של הנשיא פרנקלין רוזוולט, כולל דיוקנו הנשיאותי הרשמי. היא הייתה האמנית השנייה שהוזמנה להפיק דיוקן נשיאותי. לאחר מותו הועבר הדיוקן לאחוזת רוזוולט ולספריית FDR בהייד פארק, ניו יורק. לא ברור בדיוק מדוע בוצע מהלך כזה, אם כי ישנם מכתבים שהוחלפו בין הנשיא הארי טרומן לגברת הראשונה אלינור רוזוולט בנוגע להעברת הדיוקן. לאחר מכן שימש דיוקן אחר כדי להחליף את עבודות ראנד בבית הלבן. בשנת 2004 דווח שהדיוקן נעדר מהספרייה.

רנד ציירה גם שלושה מזכירי המדינה האמריקאית - ג'ון מילטון היי, אליהוא רוט והנרי לואיס סטימסון.

## פרסים
ראנד הייתה האישה הראשונה שהוענקה לה מדליית זהב של האקדמיה לאמנויות יפות בפנסילבניה.

היא זכתה לשבחים על דיוקנה של דונלד ט. ורנר (1921) בתערוכה השנתית של PAFA בשנת 1922.

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:סן פרנסיסקו: אישים
קטגוריה:ציירות אמריקאיות
קטגוריה:אמריקאיות שנולדו ב-1875
קטגוריה:אמריקאים שנולדו ב-1875
קטגוריה:אמריקאיות שנפטרו ב-1941
קטגוריה:אמריקאים שנפטרו ב-1941
אלכסנדרה אדלר

[250px|ממוזער|שמאל|צוות הקליניקה של [יוליוס וגנר-יאורג בשנת 1927. אלכסנדרה אדלר בשורה השנייה, השלישית מימין]]
**אלכסנדרה אדלר** (גרמנית: **Alexandra Adler**; 24 בספטמבר 1901 – 4 בינואר 2001) הייתה נוירולוגית יהודיה אמריקאית ממוצא אוסטרי, בתו של הפסיכואנליטיקאי אלפרד אדלר. היא תוארה כאחת ה"מובילות בהבנה ופרשנות" של הפסיכולוגיה האדלריאנית.

## קורות חיים
הוריה של אדלר היו אלפרד אדלר, פסיכואנליטיקאי יהודי מומר וראיסה (לבית אפשטיין), לוחמת זכויות נשים, יהודיה אמריקאית - אוסטרית ממוצא רוסי. 

סיימה את לימודי הרפואה שלה באוניברסיטת וינה בשנת 1926, ואז התמחתה בפסיכיאטריה בבית החולים הנוירופסיכיאטרי באוניברסיטת וינה. היגרה לארצות הברית בשנת 1935, יחד עם משפחתה ושם עבדה כמנחה בתחום הנוירולוגיה בבית הספר לרפואה של הרווארד. בשנת 1946 הצטרפה למחלקה לפסיכיאטריה בבית ספר לרפואה של אוניברסיטת ניו יורק, ושם הפכה לפרופסור בשנת 1969.

בשנת 1937 ערכו אדלר וטרייסי ג'קסון פוטנם מחקר על מוחו של אדם שנפטר מטרשת נפוצה. איורים מהמחקר משמשים לעיתים קרובות בספרות הרפואית. המחקרים המפורטים של אדלר שנערכו על 500 ניצולי השרפה במועדון קוקונט גרוב מצוינים כחלק מהמחקרים המוקדמים ביותר בנושא הפרעת דחק פוסט-טראומטית. אדלר גילתה שרבים מהניצולים סבלו מצער לא מעובד, משינויים מסוימים באישיות כמו אשמה, חוסר חיוניות ועלייה בהפרעות שינה וחרדה.  אחותה הייתה הפעילה הסוציאליסטית ולנטיין אדלר.

## קישורים חיצוניים

## הערות שוליים

קטגוריה:מהגרות מאוסטריה לארצות הברית
קטגוריה:מהגרים מאוסטריה לארצות הברית
קטגוריה:פסיכיאטריות יהודיות אמריקאיות
קטגוריה:מדעניות יהודיות אמריקאיות
קטגוריה:מדענים יהודים אוסטרים
קטגוריה:פסיכיאטרים יהודים אוסטרים
קטגוריה:פסיכולוגים יהודים אמריקאים
קטגוריה:פסיכולוגים יהודים אוסטרים
קטגוריה:נוירולוגים יהודים
קטגוריה:בוגרות אוניברסיטת וינה
קטגוריה:בעלי תואר דוקטור מאוניברסיטת וינה
קטגוריה:אמריקאיות שנולדו ב-1901
קטגוריה:אמריקאים שנולדו ב-1901
קטגוריה:אמריקאיות שנפטרו ב-2001
קטגוריה:אמריקאים שנפטרו ב-2001
גל בן-משה

**גל בן-משה** (נולד בשנת 1985) הוא שף ישראלי הפועל כיום בצ׳כיה, שף מסעדת Parzival בפראג.

בן-משה היה השף והבעלים של מסעדת prism בברלין, שהחזיקה בכוכב מישלן. הוא השף הישראלי השני שזכה בכוכב מישלן על מסעדה בבעלותו, אחרי מושיק רוט.

## ביוגרפיה
ממוזער|מסעדת פאסטל
בן-משה נולד בראשון לציון בשנת 1985 וגדל בתל אביב, והחל את קריירת הבישול בתל אביב במסעדות השף מסה ואורקה.

מאוחר יותר, נדד בן-משה במסעדות בחו"ל לצורכי לימוד ורכישת ניסיון, כולל במסעדות עם כוכבי מישלן בלונדון ובשיקגו תחת השפים הידועים ג׳ייסון את׳רתון, מרקוס ווריינג וגראנט אייצ'ץ.

בשנת 2012 עבר בן-משה לברלין, ושנה לאחר מכן כבר פתח מסעדה בשם "גלאס", שכבר זכתה להמלצה של מדריך מישלן האדום, וכן ב-16 נקודות מטעם מדריך גו-מיו. במשך חמש שנים הוביל את המסעדה, עד שנאלץ לסגור אותה ב-2018.

לאחר שסגרו בן-משה ובת זוגו ג'קי, אותה הכיר בברלין, את מסעדת "גלאס", מצאו בני הזוג חלל חדש והקימו בנובמבר 2018 בהשקעה של פחות מחצי מיליון אירו את מסעדת prism, ביחד עם זוג גרמני שנהג לפקוד את מסעדתו הקודמת.

בשנת 2018 השתתף בן-משה בתוכנית הטלוויזיה על אנחנו על המפית.

במרץ 2020 הוענקה למסעדת prism שבבעלותו כוכב מישלן.

בשנת 2022 נבחר בן-משה להוביל את המטבח של מסעדת פאסטל, הממוקמת במוזיאון תל אביב.

בפברואר 2025 פתחו בן-משה ואיציק חנגל, הבעלים של פאסטל, מסעדת אחות הממוקמת בסמוך לפאסטל. המסעדה פתוחה רק כמה לילות בחודש, עם 18 מקומות ישיבה בלבד, ומתרכזת בחוויית פיין דיינינג אינטימית בהובלת בן-משה.

ביולי 2025 סגרו הזוג את prism לאחר שש שנים רצופות שבהן שמרה המסעדה על כוכב המישלן שלה. במקביל, לבקשת רשת המלונות הצ'כית Jan Hotels, הקים בן-משה את מסעדת Parzival במלון Bookquet שבפראג.

## חיים אישיים
בן-משה חי עם בת זוגו ג'קי, ילידת ברלין ואוצרת יין במקצועה. בני הזוג ושלושת ילדיהם מנישואיה הקודמים של ג'קי גרים בכפר בברנדנבורג, מצפון לברלין.

## קישורים חיצוניים
* 
* 
* 

## הערות שוליים

קטגוריה:שפים ישראלים
קטגוריה:ישראלים שנולדו ב-1985
מיכאיל ליבר

**מיכאיל ליבר** (ברוסית: **Михаил Исаакович Либер**, שם עט של **גולדמן**; 5 ביוני 1880, וילנה – 4 באוקטובר 1937, אלמטי) היה פוליטיקאי יהודי-רוסי מראשי הבונד ומנשביקים.

## קורות חיים
מיכאיל גולדמן נולד למשפחת משורר יצחק גולדמן. כבר בגיל 16 הוא התחיל פעילות פוליטית. בשנת 1897 בווילנה הוקם הבונד וגולדמן הצעיר היה בין הפעילים הבולטים של המפלגה החדשה.

בשנת 1899 הוא נעצר, שוחרר בערבות ונסע לשווייץ. בשנת 1902 נבחר גולדמן לוועדה מרכזית של המפלגה. בשנת 1903 הוא היה ראש משלחת של הבונד לכנס של מפלגת הפועלים הסוציאל-דמוקרטית הרוסית. במהלך הוועידה לא התקבלו דרישות בונד לקבלת בלעדיות לייצוג יהודים וקבלת אוטונומיה נרחבת. כתוצאה מכך המשלחת עזבה את הוועידה.

בהמשך הוא היה בין המנהיגים הבולטים של המנשביקים. בשנת 1907 בכנס מפלגת הפועלים הסוציאל-דמוקרטית הרוסית הוא נבחר לוועד המרכזי. בעקבות פעילותו נגד השלטון נעצר ליבר בשנים 1910, 1912 ו-1914 ונשלח לסיביר, ממנה נמלט.

בתחילת מלחמת העולם הראשונה היה מחוץ לגבולות האימפריה הרוסית וחזר בה. תמך בצבא במהלך המלחמה, בתחילת 1915 נעצר והוגלה לסביבות סמרה בה שהה עד לתחילת 1917.

לאחר מהפכת אוקטובר נבחר לסובייט פטרוגרד והיה בין תומכיו של ממשלת המעבר הרוסית. ביולי 1917 תמך בדיכוי המרד של בולשביקים. ליבר התנגד למהפכת אוקטובר ובנובמבר 1917 עזב את הוועד המרכזי של המפלגה בעקבות השיחות שהוועד ניהל עם השלטון הבולשביקי החדש.

במאי 1918 ליבר נבחר מחדש לוועד המרכזי של מנשביקים ותמך בברית עם הממלכה המאוחדת במהלך מלחמת האזרחים ברוסיה. לאחר סיום הלחימה הוא נעצר מספר פעמים על ידי צ'קה. במהלך רוב התקופה עד לשנת 1937 היה ליבר במעצר בתקופות שונות. בשנת 1937 הוא התגורר באלמטי. ב-13 במרץ 1937 נעצר ליבר ולמחרת נשפט לעונש מוות. הוא הוצא להורג ב-4 באוקטובר 1937.

בשנת 1990 נוכה ליבר מכל האשמות בפעילות נגד במשטר.

## קישורים חיצוניים

* 

קטגוריה:בונדיסטים
קטגוריה:מנשביקים
קטגוריה:מהפכנים יהודים
קטגוריה:יהודים רוסים
קטגוריה:מורשעים בעבירות על רקע אידאולוגי בברית המועצות
קטגוריה:יהודים שהוצאו להורג ברוסיה ובברית המועצות
קטגוריה:רוסים שנולדו ב-1880
קטגוריה:רוסים שנפטרו ב-1937